Kunstneren Henrik Busk Andersen skal mandag aften på TV2 Nord i programmet Nordliv male et maleri på under en halv time - og det hele er direkte. Det er TV2 Nords Facebook-brugere, der har budt ind med ideer til, hvad Henrik Busk Andersen skal male. Der er kommet adskilleige bud, og hvad der skal males, bliver afsløret i aften på TV2 Nord klokken 19.30. - Det er ikke for at please mig selv. Det er bare en lille appetit på, hvordan det ser ud, når jeg får nogle tanker fra nogen og trykker det af på et lærred, siger Henrik Busk Andersen. - Worst case lader jeg det stå hvidt som jomfruen. Eller maler det sort som klappen, der gik ned for mig. - Jeg har en tro og et håb om, at jeg kan få den her tankevirksomhed til at være et fedt værk. Jeg håber, det stiller nogle andre spørgsmål, end man normalt bare tænker, slutter han. Hele maleriets tilblivelse kan også følges live under den lille halve time på TV2 Nords Facebook-side. Det er fra klokken cirka 19.45.

Opsummering:
Kunstneren Henrik Busk Andersen har sat sig selv på noget af en opgave.